《立秋前一日作》
清代·姚学塽

卧闻急雨声，起视翻知误。西颢有先驱，回飙入庭树。

岂不爱微凉，所惧岁将暮。看山秋更佳，谁踏江亭路。

作者简介：（1766—1826）浙江归安人，字晋堂，一字镜塘。嘉庆元年进士。授内阁中书。以耻向和珅执弟子礼而归。和珅伏诛后始入都任职。母故，以不得躬养侍疾为恨，在京师几十年，寓僧寺，不以妻妾相随。其学以修己为要，日求寡过。道光中官至兵部郎中。有《竹素斋遗稿》。